Държавен вестник, бр. 95, 2009 г., стр. 15

БРОЙ  95	
Д Ъ Р Ж А В Е Н  В Е С Т Н И К 	
СТР.  15  
УКАЗ № 386
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За­
конът за изменение и допълнение на Закона за 
корпоративното подоходно облагане, приет от 
ХLI Народно събрание на 26 ноември 2009 г.
Издаден в София на 1 декември 2009 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
корпоративното подоходно облагане (обн., 
ДВ, бр. 105 от 2006 г.; изм., бр. 52, 108 и 110 
от 2007 г., бр. 69 и 106 от 2008 г. и бр. 32 и 
35 от 2009 г.)
§ 1. В чл. 1, т. 3 накрая се добавя „или от 
разпореждане с имущество на такова място на 
стопанска дейност“.
§ 2. В чл. 2, ал. 1, т. 2 след думите „място 
на стопанска дейност“ се поставя запетая и се 
добавя „извършват разпореждане с имущество 
на такова място на стопанска дейност“.
§ 3. В чл. 4, ал. 2 думите „и доходите“ се 
заменят с „или от разпореждане с имущество 
на такова място на стопанска дейност, както 
и за доходите“.
§ 4. В чл. 12, ал. 1 думите „Печалбата и 
доходите“ се заменят с „Печалбите“.
§ 5. В чл. 15 думите „данъчния финансов 
резултат“ и „данъчният финансов резултат“ се 
заменят с „данъчната основа“.
§ 6. В чл. 16, ал. 1 навсякъде думите „данъч­
ният финансов резултат“ се заменят с „данъч­
ната основа“, а думите „който би се получил“ 
се заменят с „която би се получила“.
§ 7. В чл. 22  т. 3 се изменя така:
„3. други суми в случаите, предвидени в 
този закон.“
§ 8. В чл. 27, ал. 1, т. 2 след думите „чл. 26“ 
се добавя „т. 3, 4, 5, 8 и 10“.
§ 9. В чл. 31, ал. 2 след думите „дарения в“ 
се добавя „общ“, а накрая се поставя запетая и 
се добавя „Център „Фонд за асистирана репро­
дукция“ и Център „Фонд за трансплантация“.
§ 10. Създава се чл. 32а:
„Данъчно третиране на приходи и разходи, 
печалби и загуби, отчетени от контролиращ съ­
дружник в съвместно контролирано предприятие
Чл. 32а. Не се признават за данъчни цели 
счетоводните приходи и разходи, печалби и 
загуби, отчетени от контролиращ съдружник в 
съвместно контролирано предприятие в резултат 
на прилагане на метода на пропорционална 
консолидация, когато съвместно контролира­
ното предприятие е данъчно задължено лице.“
§ 11. В глава девета се създава чл. 47а:
„Данъчно третиране при разпределяне на 
дивиденти от инвестиции, отчитани по метода 
на собствения капитал
Чл. 47а. (1) При определяне на данъчния 
финансов резултат на акционери или съдруж­
ници счетоводният им финансов резултат се 
намалява с разпределените дивиденти от местни 
юридически лица или от чуждестранни лица, 
които са местни лица за данъчни цели на 
държава – членка на Европейския съюз, или 
на друга държава – страна по Споразумението 
за Европейското икономическо пространство, 
когато инвестицията се отчита по метода на 
собствения капитал.
(2) При финансовите институции намалени­
ето по ал. 1 е с разпределените дивиденти през 
годината. Намалението се извършва в годината 
на признаване на разпределените дивиденти 
в годишния финансов отчет на финансовата 
институция.
(3) При данъчно задължените лица, които 
не са финансови институции, намалението по 
ал. 1 е с разпределените дивиденти за периода 
от придобиване до отписване на инвестиция­
та. Намалението се извършва в годината на 
отписване на инвестицията.
(4) Алинеи 1 – 3 не се прилагат за:
1. дивиденти, разпределени от печалби, 
които са реализирани преди придобиване на 
инвестицията;
2. дивиденти, разпределени от лицензирани 
дружества със специална инвестиционна цел 
по Закона за дружествата със специална ин­
вестиционна цел;
3. дивиденти, представляващи скрито раз­
пределяне на печалба.“
§ 12. В глава девета се създава чл. 47б:
„Прехвърляне на място на стопанска дейност
Чл. 47б. (1) При определяне на данъчния 
финансов резултат на място на стопанска 
дейност счетоводният му финансов резултат 
се увеличава с печалбата и се намалява със 
загубата от прехвърляне на мястото на сто­
панска дейност. Данъчните временни разлики, 
свързани с активите и пасивите на мястото на 
стопанска дейност, се признават за данъчни 
цели в годината на прехвърляне на мястото 
на стопанска дейност по общия ред на закона. 
При определяне на данъчния финансов резултат 
на мястото на стопанска дейност се прилага 
чл. 66, ал. 1 и 2.
(2) Печалбата и загубата за целите на ал. 1 
се определя като разлика между продажната 
цена на мястото на стопанска дейност и сче­
товодната стойност на активите, намалена 
със счетоводната стойност на пасивите на 
мястото на стопанска дейност към датата на 
прехвърлянето.